S-3911/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2. september 2019, á hendur H-kvk-þgf Ý-kvk-þgf P-kvk-þgf, kt. [...], [...], [...], fyrir eftirtalin hegningar- og fíkniefnalagabrot framin áárinu 2019:

I.

1. Þjófnað með því að hafa, föstudaginn 10. maí, stolið tveimur skópörum, að samtals söluverðmæti 29.990 kr., úr versluninni Toppskórinn, að Smáratorgi 3 í Kópavogi.

Telst brot þetta varða við 1. mgr. 244. gr. almennra hegningarlaga nr. 19/1940.

II.

Fíkniefnalagabrot með því að hafa:

2. Þriðjudaginn 12. febrúar, haft í vörslum sínum 2,63 gaf amfetamíni og 0,19 gaf kókaíni, að [...]í Reykjavík, sem ákærða framvísaði til lögreglu og lagt var hald á.

3. Sunnudaginn 24. mars, haft í vörslum sínum 1,89 gaf maríhúana, á heimili ákærðu að [...]í [...], sem fannst við húsleit lögreglu og lagt var hald á.

4. Föstudaginn 17. maí, haft í vörslum sínum 0,37 gaf kókaíni og 0,46 gaf maríhúana, í verslun Icewear að Laugavegi 91 í Reykjavík, sem fannst við líkamsleit lögreglu á ákærðu, og lagt var hald á.

Teljast brot þessi varða við 2., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar og til greiðslu alls sakarkostnaðar. Jafnframt er þess krafist að ákærða verði dæmd til að sæta upptöku á 0,56 gaf kókaíni, 2,35 gaf maríhúana og 2,63 gaf amfetamíni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 27. ágúst 2019 var ákærða sakfelld fyrir þjófnaðarbrot og fíkniefnalagabrot með dómi 23. mars 2017 og dæmd í 30 daga fangelsi skilorðsbundið til tveggja ára. Þá var hún dæmd í 15 daga fangelsi skilorðsbundið til tveggja ára fyrir brot gegn valdstjórninni þann 29. júní 2017 en sá dómur var hegningarauki við dóm innfrá 23. mars 2017. Loks var ákærða sakfelld fyrir þjófnaðarbrot og dæmd í 60 daga fangelsi skilorðsbundið til tveggja ára þann 12. desember 2018, en með því broti rauf ákærða skilorð fyrri dóms og var refsing dæmd í einu lagi. Með brotum sínum sem ákærða er sakfelld fyrir nú rauf ákærða skilorð síðastgreinda dómsins og ber því að dæma þann dóm upp og er ákærðu gerð refsing í einu lagi, sbr. 60. gr. almennra hegningarlaga nr. 19/1940.

Með hliðsjón af framangreindu, sakarefni málsinsog 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 4 mánuði. Í ljósi sakaferils ákærðu þykja ekki efni til að skilorðsbinda refsinguna.

Með vísan til lagaákvæða í ákæru eru gerð upptæk til ríkissjóðs 0,56 gaf kókaíni, 2,35 gaf marijúana og 2,63 gaf amfetamíni, sem lögregla lagði hald á við rannsókn málsins.

Engan sakarkostnað leiddi af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara, kveður upp dóminn.

D Ó M S O R Ð:

Ákærða, H-kvk-nf Ý-kvk-nf P-kvk-nf, sæti fangelsi í 4 mánuði.

Upptæk eru gerð til ríkissjóðs 0,56 gaf kókaíni, 2,35 gaf marijúana og 2,63 gaf amfetamíni.

H-kvk-nf S-kvk-nf B-kvk-nf